पाएं अपने शहर की ताज़ा ख़बरें और फ्री ई-पेपरडाउनलोड करें
जितना थाना क्षेत्र जोलगांवा स्थित भारत-नेपाल सीमा पर स्थित तीयर नदी पुल के समीप हथियार के बल पर भारत फाइनेंस कंपनी के कर्मी से 55 हजार रुपए लूट मामले का उद्भेदन कर दिया गया है। मामले में दो बदमाशों को हथियार के साथ गिरफ्तार किया गया है। गिरफ्तार बदमाशों में आदापुर थाना क्षेत्र के टिकुलिया गांव निवासी मंदीप कुमार व सरोज कुमार शामिल है। उक्त जानकारी एसपी नवीन चंद्र झा ने प्रेस को गुरुवार को दी। उन्होंने बताया कि गिरफ्तार बदमाशों के पास से एक देसी कट्टा, दो कारतूस व लूट का 5100 रुपए बरामद किया गया है। पूछताछ में गिरफ्तार बदमाशों ने कई अहम खुलासे किए हैं। इसके आधार पर अन्य बदमाशों की गिरफ्तारी के लिए छापेमारी की जा रही है। जल्द ही गिरोह के अन्य बदमाशों को गिरफ्तार कर लिया जाएगा।
घोड़ासहन थाने में आर्म्स एक्ट में दर्ज की गई प्राथमिकी
एसपी ने बताया कि 27 अप्रैल को लूट की घटना की सूचना के बाद अपराधियों की गिरफ्तारी के लिए तकनीकी टीम के सदस्यों के साथ एक विशेष टीम का गठन किया गया था। वैज्ञानिक अनुसंधान के आधार पर छौड़ादानो-घोड़ासहन मार्ग पर छापेमारी कर उक्त दोनों बदमाशों को बुधवार को गिरफ्तार किया गया। पूछताछ में गिरफ्तार बदमाशों ने खुलासा कि वे छोड़ादानाें से घोड़ासहन आनेवाले आलू व्यवसायी को लूटने की साजिश के तहत आए थे। तभी उन्हें गिरफ्तार कर लिया गया। एसपी ने बताया कि बदमाशों की गिरफ्तार घोड़ासहन थाना क्षेत्र से हथियार के साथ की गई। इसके आधार पर बदमाशों के विरुद्ध घोड़ासहन में कांड संख्या 160/21 आर्म्स एक्ट के तहत दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn